b'\n_START_ARTICLE_\nNorges Havfiskeforbund\n_START_PARAGRAPH_\nNorges Havfiskeforbund (NHF) er en ikke-kommersiell, riksdekkende interesseorganisasjon for havfiskesporten i Norge. Forbundet ble stiftet i 1975._NEWLINE_Forbundet har pr. 2013 ca. 1000 medlemmer fordelt p\xc3\xa5 25 havfiskeklubber. Det h\xc3\xb8yeste organet er en \xc3\xa5rlig Generalforsamling med delegater fra medlemsklubbene som velger forbundets styre._NEWLINE_NHFs form\xc3\xa5l er \xc3\xa5 spre interessen for havfiskesporten, opprettholde et felles regelverk for havfiske, s\xc3\xb8rge for forsikring av medlemmene, og \xc3\xa5 koordinere arrangeringen av havfiskefestivaler. Forbundet tildeler \xc3\xa5rlig Norgesmesterskap (NM) i b\xc3\xa5de ordin\xc3\xa6rt havfiske og varianten tynnline. En landsdekkende NorgesCup ble opprettet i 1986 hvor alle havfiskefestivalene teller med._NEWLINE_Havfiske defineres som fiske med stang og sn\xc3\xb8re fra b\xc3\xa5t p\xc3\xa5 sj\xc3\xb8en. I tillegg til \xc3\xa5 konkurrere p\xc3\xa5 vekt, arrangeres det ogs\xc3\xa5 festivaler hvor man f\xc3\xa5r poeng for flest arter (artsfiske). En annen variant er tynnline, hvor man har svakere bruddstyrke p\xc3\xa5 fiskesenen._NEWLINE_Engelskspr\xc3\xa5klig navn p\xc3\xa5 forbundet er Norwegian Federation of Sea Anglers. Medlemsbladet Havfiskeren ble utgitt regelmessig mellom 1986\xe2\x80\x932007._NEWLINE_Den st\xc3\xb8rste klubben i 2016 er Oslo Havfiskeklubb med ca 70 medlemmer.'